Die Lughawe Frankfurt (Duits Flughafen Frankfurt am Main „Rhein-Main“; IATA: FRA, ICAO: EDDF) (kort: Rhein-Main-Flughafen of Frankfurt Airport), is die grootste Duitse lughawe en die derde grootste in Europa ná Lughawe Londen-Heathrow en Lughawe Parys-Charles de Gaulle. Die sentrale ligging van Frankfurt am Main in Duitsland het die vinnige groei van die lughawe bevorder. Tans is die lughawe met jaarliks sowat 58 miljoen passasiers die grootste passasiers- en vraglughawe op die Europese vasteland en bied ook die grootste aantal internasionale bestemmings. Frankfurt se lughawe is die negende belangrikste ter wêreld. Dit is geleë in die suidweste van Frankfurt am Main, in die deelstaat Hesse en is die tuishawe van Duitse lugrederye soos Lufthansa. Die eienaar van die lughawe is die Fraport AG, 'n aandelemaatskappy wat merendeels in staatsbesit is en naas Frankfurt ook ander Duitse en buitelandse lughawens beheer. Die Lughawegebied is as Frankfurt-Flughafen 'n eie stadsdeel van Frankfurt am Main met 'n bevolking van 200. "Frankfurt airport - Economic and social impact" (in Engels). Ecquants. Geargiveer vanaf die oorspronklike op 23 September 2015.